આજે પણ શહેરની શેરીઓમાં કોઈક જગ્યાએ ભમરડા રમતા બાળકો જોવા મળે છે. જમીન પર બાળકો પોતાના સાથી મિત્રો સાથે ભમરડા રમતા જોવા મળતા હતા. જેનો ભમરડો વધારે ફરે તે જીતી જતો હતો. ભમરડા ખરીદવા માટે અનેક ભમરડા જોયા બાદ ખાસ ભમરડો ખરીદવામાં આવતો. બાળકો ભમરડાને ફરતી ગોળ દોરી વીંટે તેને જાળ કહેવામાં આવે છે. બાળકો જમીન પર એક કૂંડાળું દોરે ત્યારબાદ બધા ભમરડા રમનાર બાળકો સર્કલમાં ભમરડો નાખે છે. જેનો ભમરડો સર્કલની બહાર પડે તે રમતમાંથી બાકાત ગણાય છે. આ રમતથી બાળકો ખૂબ ખુશ જોવા મળતા. બાળકો ફરતા ભમરડાને પોતાના હાથમાં લઈને બીજા સાથી-મિત્રોના હાથમાં ફરતો ભમરડો આપે તેની ખુશી જ આહ્લાદક હતી. ઉપરાંત જે બાળકો ભમરડા ફેરવવામાં માહેર હોય તે ભમરડાને જાળના એક છેડાથી બીજા છેડે લઈ જાય છે, જે જોવા બીજા બાળકો ભેગા થઈ જતા હોય છે.